মাস্টারশেফ ইন্ডিয়া – হিন্দি ৬

মাস্টারশেফ ইন্ডিয়া ৬ ভারতীয় প্রতিযোগিতামূলক রান্নার অনুষ্ঠান মাস্টারশেফের হিন্দি সংস্করণের ষষ্ঠ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৯ সালের ৭ই ডিসেম্বর তারিখে শুরু হয়ে ২০২০ সালের ১লা মার্চ তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার প্লাসে সম্প্রচারিত হয়েছে। ভারতীয়   পূর্ববর্তী মৌসুমের মতো এই মৌসুমেও উপস্থাপনা করেছেন; অন্যদিকে, বিকাশ খান্না, রনবীর ব্রার এবং বিনীত ভাটিয়া বিচারকের দায়িত্ব পালন করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় আইটি বিশ্লেষক অবিনাশ নায়ক জয়লাভ করেছেন, অন্যদিকে ঐন্দ্রিলা বালা এবং স্ম্রুতিশ্রী সিং যথাক্রমে প্রথম এবং দ্বিতীয় রানার-আপ হয়েছেন।

বিন্যাস
মাস্টারশেফ ইন্ডিয়া মূলত ফ্র্যাঙ্ক রড্যাম দ্বারা নির্মিত ব্রিটিশ অনুষ্ঠান মাস্টারশেফের আদলে নির্মিত, যার মূলভাব হচ্ছে বিভিন্ন রান্নার চ্যালেঞ্জের মাধ্যমে অংশগ্রহণকারীদের রান্নার দক্ষতা, সৃজনশীলতা এবং মানসিক দৃঢ়তা পরীক্ষা করা। সাধারণত ঘরোয়া রন্ধনশিল্পী, অপেশাদার অথবা পেশাদার রেস্তোরাঁর রাঁধুনি হওয়ার স্বপ্ন দেখা ব্যক্তিদের পাশাপাশি সেলিব্রিটি সংস্করণে অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "রাঁধুনি" (শেফ) হিসেবে পরিচিত। প্রতিযোগীদের বিভিন্ন ধরনের রান্নার চ্যালেঞ্জের মুখোমুখি হতে হয়, যেমন: মিস্ট্রি বক্স চ্যালেঞ্জ, যেখানে তাদের দেওয়া উপাদান দিয়ে একটি নতুন রান্না তৈরি করতে হয়; ইনভেনশন চ্যালেঞ্জ, যেখানে সৃজনশীলতা এবং কৌশলের পরীক্ষা নেওয়া হয়; এবং দলগত চ্যালেঞ্জ, যেখানে তারা দলবদ্ধভাবে বড় আকারের খাবার প্রস্তুত করে। যেসব প্রতিযোগীর রান্না বিচারকের মানদণ্ডে সর্বাধিক ভালো হয়, তারা পুরস্কার বা নিরাপত্তা (অপসারণ থেকে রক্ষা) পায়। অপরদিকে যারা কম মানের রান্না করে, তাদের প্রেশার টেস্টে অংশ নিতে হয়, যা মূলত এলিমিনেশন চ্যালেঞ্জ। এখানে সেরা রান্না না করতে পারলে প্রতিযোগী প্রতিযোগিতা থেকে বিদায় নেয়। এই প্রক্রিয়ায় পর্যায়ক্রমে এক বা একাধিক প্রতিযোগী বাদ পড়ে। সেমি-ফাইনাল ও ফাইনাল পর্বে মাত্র ২–৩ জন প্রতিযোগী থাকে, যারা তাদের দক্ষতা, সৃজনশীলতা এবং রান্নার সামগ্রিক ক্ষমতা প্রদর্শন করে। ফাইনালে প্রতিযোগীদেরকে বহু-কোর্স খাবার তৈরি করতে হয়, যা বিচারকের দ্বারা স্বাদ, প্রেজেন্টেশন এবং মৌলিকতার ভিত্তিতে মূল্যায়ন করা হয়। সবশেষে, যিনি প্রতিযোগিতার সব চ্যালেঞ্জে সেরা রন্ধনশৈলী প্রদর্শন করেন, তাকে "মাস্টারশেফ" হিসেবে ঘোষণা করা হয়। বিজয়ী প্রায়ই একটি শিরোপা এবং উল্লেখযোগ্য নগদ পুরস্কার সহ রান্না সংক্রান্ত সুযোগ-সুবিধা অর্জন করেন।

প্রতিযোগী

 স্থান  প্রতিযোগী  পেশা      অবস্থা  ১  অবিনাশ নায়ক  আইটি বিশ্লেষক  ৭ ডিসেম্বর  ১ মার্চ   ২  ঐন্দ্রিলা বালা  প্রাক্তন কর পরামর্শদাতা  ৭ ডিসেম্বর  ১ মার্চ   ৩  স্ম্রুতিশ্রী সিং  হোটেলের প্রধান ব্যবস্থাপক  ৭ ডিসেম্বর  ২৯ ফেব্রুয়ারি   ৪  আকাঙ্ক্ষা খত্রী  প্রাক্তন বিমানসেবিকা  ৭ ডিসেম্বর  ২৯ ফেব্রুয়ারি   ৫  নাতাশা গান্ধী  উদ্যোক্তা  ৭ ডিসেম্বর  ২৩ ফেব্রুয়ারি   ৬  প্রিন্স শর্মা  খাদ্য শিল্প প্রশিক্ষক  ৭ ডিসেম্বর  ২৩ ফেব্রুয়ারি   ৭  মহেন্দ্র থুলুং  রেস্তোরাঁর মালিক  ৭ ডিসেম্বর  ২৩ ফেব্রুয়ারি   ৮  নন্দিনী দিবাকর  রাঁধুনি পরামর্শদাতা  ৭ ডিসেম্বর  ১৫ ফেব্রুয়ারি   ৯  আকাশ সঙ্কার  টেলিকম বিতরণকারী  ৭ ডিসেম্বর  ১৫ ফেব্রুয়ারি   ১০  প্রিয়াঙ্কা বিশ্বাস  দন্তচিকিৎসক  ৭ ডিসেম্বর  ৯ ফেব্রুয়ারি   ১১  উল্কা সান্ত্রা  বিক্রেতা  ৭ ডিসেম্বর  ২ ফেব্রুয়ারি   ১২  ভিজি রাজ  বাড়ির রাঁধুনি  ৭ ডিসেম্বর  ২৬ জানুয়ারি   ১৩  যসপাল রাওয়াত  সেনা রাঁধুনি  ৭ ডিসেম্বর  ৫ জানুয়ারি   ১৪  হর্ষ বোত্রা  শিক্ষার্থী  ৭ ডিসেম্বর  ২৯ ডিসেম্বর   ১৫  হর্ষিতা আগরওয়াল  গৃহিণী  ৭ ডিসেম্বর  ২২ ডিসেম্বর  

তথ্যসূত্র

বহিঃসংযোগ

বিষয়শ্রেণী:মাস্টারশেফ ইন্ডিয়ার মৌসুম
বিষয়শ্রেণী:২০১৯-এ ভারতীয় টেলিভিশন মৌসুম
বিষয়শ্রেণী:২০২০-এ ভারতীয় টেলিভিশন মৌসুম
বিষয়শ্রেণী:স্টার প্লাসের মৌলিক অনুষ্ঠান